作者：魏了翁
词牌/韵律：贺新郎

paragraphs: 只记来时节。
又三年、朱炜过了，恰如时霎。
独立薰风苍凉外，笑傍环湖花月。
多少事、欲拈还辍。
扶木之阴三千丈，远茫茫、无计推华发。
容易过，三十八。
此身待向清尊说。
似江头、泛乎不系，扁舟一叶。
将我东西南北去，都任长年旋折。
风不定、川云如撇。
惟有君恩浑未报，又故山、猿鹤催归切。
将进酒，缓歌阕。